TEHNIČKA ŠKOLA ČAKOVEC
Čakovec, Športska 5
Klasa: 110-01/26-02/1
Urbroj: 2109-58-01-26-85
Čakovec, 21.10.2026.
Na temelju članka 13. Pravilnika o zapošljavanju Tehničke škole Čakovec (u daljnjem tekstu: Pravilnik), od 21. ožujka 2019., Povjerenstvo za zapošljavanje imenovano Odlukom ravnatelja od 21.10.2026. donosi:
ODLUKU O PROVOĐENJU TESTIRANJA
I.
Ovom Odlukom utvrđuju se područja testiranja i postupak testiranja kandidata prijavljenih na  natječaj za zasnivanje radnog odnosa za radno mjesto:
· tajnik/ica školske ustanove 1, objavljen dana 8.10.2026.
II.
Testiranje kandidata u ovom postupku zapošljavanja sastoji se od:
· pisanog i usmenog testiranja kandidata 
· razgovora s ravnateljem – tri najbolje rangirana kandidata nakon provedenoga testiranja.
III.
Svi kandidati koji su dostavili pravodobne i potpune molbe te zadovoljavaju uvjete natječaja, pozvat će se na testiranje  putem adrese e pošte koju su naveli u prijavi na natječaj.
Pisano i usmeno testiranje te razgovor s ravnateljem održat će se 30.10.2026. s početkom u 8:00 sati u prostoru škole. Ako kandidat ne pristupi testiranju u vremenu koje je navedeno u pozivu upućenom putem e-pošte, smatra se da je isti odustao. Prilikom dolaska na testiranje kandidati su dužni predočiti važeću identifikacijsku ispravu radi utvrđivanja identiteta. Kandidati su dužni ponašati se u skladu s Kućnim redom Škole.  Kandidati koji će temeljem rang liste biti predloženi za razgovor s ravnateljem, bit će obaviješteni o vremenu održavanja razgovora osobno ili putem e pošte. 
IV.
Testiranje obuhvaća sljedeća područja:
· poslovi iz djelokruga rada tajnika školske ustanove sukladno Pravilniku o djelokrugu rada tajnika te administrativno-tehničkim i pomoćnim poslovima koji se obavljaju u srednjoškolskoj ustanovi (NN broj 02/11, 71/25)
· poslovi vezani uz javnu nabavu
· općenite informacije o Tehničkoj školi Čakovec
V.
Pravni i drugi izvori koje kandidati mogu koristiti kao pripremu za testiranje:
· Statut Tehničke škole Čakovec https://tsck.hr/wp-content/uploads/2024/03/Statut-TSC-3_2024.pdf 
· Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23) (članci: 1.,3., 11., 23., 24., 28., 66., 83., 84. 90., 98., 107., 118. do 132.)
· Temeljni kolektivni ugovor za zaposlenike u javnim službama (NN broj 29/2024.) (članci: 25., 37. 41., 42., 43., 59., 67., 68., 71., 72., 78., 84.)
· Pravilnik o provedbi postupaka jednostavne nabave Tehničke škole Čakovec https://tsck.hr/wp-content/uploads/2026/09/Pravilnik-o-provedbi-postupaka-jednostavne-nabave-F.pdf 
· Pravilniku o djelokrugu rada tajnika te administrativno-tehničkim i pomoćnim poslovima koji se obavljaju u srednjoškolskoj ustanovi (NN broj 02/11, 71/25) (članci 2. i 5.)
· web-stranica Škole, općenite informacije

VI.
Ova Odluka objavljuje se na web-stranici Škole te se, sukladno odredbama iz natječaja, smatra da su svi kandidati obaviješteni o uvjetima i načinu testiranja.
						Povjerenstvo za zapošljavanje







